Brynhildur Scheving Thorsteinsson , sérfræðingur í klínískri sálfræði Brynhildur sinnir ýmsum sálrænum vanda fullorðinna og hefur sérhæft sig í að aðstoða fólk sem glímir við afleiðingar áfalla og þungbærra minninga . Brynhildur er sérfræðingur í klínískri sálfræði . Hún er með tveggja ára sérnám í hugrænni atferlismeðferð ( HAM ) og var brautryðjandi EMDR ( Eye Movement Desensitization and Reprocessing ) á Íslandi . Hún hefur meðferðarleyfi í EMDR bæði í Bandaríkjum og Evrópu og er einnig með leyfi til að handleiða ( supervise ) aðra EMDR-meðferðaraðila . Brynhildur er með kennararéttindi í Mindful Self-Compassion eða Núvitund með sjálf-samkennd . Brynhildur hefur starfað á geðsviði Landspítala í fjölda ára og rekið einkastofu í um tvo áratugi . Hún hefur gegnum tíðina einnig verið ráðgjafi í starfsmannamálum og ráðningum hjá ýmsum stofnunum og fyrirtækjum . Brynhildur kenndi um tíma við Háskóla Íslands og var þar prófdómari . Brynhildur hefur setið í stjórn Sálfræðingafélags Íslands og verið formaður félagasamtakanna EMDR á Íslandi í nokkur ár .